初出快放散晒 轉攻泥地由佢發辦？
2024年05月27日 15:42
東網電視
更多新聞短片
「廚師發辦」之前於泥閘展現良好速度。
最近有消息傳出五班頭馬只計兩場嘅續牌標準或會取消，對徐雨石嚟講絕對係好消息，如屬實，實際上徐廐目前有12場頭馬，都只係爭4場就可以上岸，未必唔可以做到，所以呢輪都可以吼吓啲徐廐馬，或會有驚喜。
今期周中安排沙田全泥宴，過往呢類場合都係啲下游馬房搶分日子，石哥派出4駒出擊，強配潘頓嘅「高氣派」固然係留神，但都唔好忽視上仗初出表現平平嘅「廚師發辦」。呢匹4歲新西蘭PPG曾因右前腿懸韌帶受傷，被迫抖咗一段時間，剛戰初出跑四班田草1200米，臨場14倍票數唔算弱，可惜放咗兩段就散晒，只得第9名。
即使上仗演出唔吸引，但今次轉爭泥地1200米就帶嚟變數，皆因「廚師發辦」近兩課泥閘都係率先衝線，表現好好，今回轉場出擊用鍾易禮減磅抽2檔，隨時變身。